*Līguma par stacionārās veselības*

*aprūpes pakalpojumu sniegšanu un apmaksu*

*6.1.12.punkts*

**Patvēruma meklētāju veselības aprūpes pakalpojumu saņemšanas un apmaksas kārtība**

1. No veselības aprūpes pakalpojumu apmaksai paredzētajiem valsts budžeta līdzekļiem **patvēruma meklētājiem apmaksā**[[1]](#endnote-1):
   1. neatliekamo medicīnisko palīdzību;
   2. dzemdību palīdzību;
   3. medicīnisko palīdzību bērniem;
   4. ambulatorai ārstēšanai paredzētās no valsts budžeta līdzekļiem kompensējamās zāles un medicīniskās ierīces;
   5. primārās veselības aprūpes nodrošināšanu (ārpus patvēruma meklētāju izmitināšanas centra), kura ietver:
      1. zobārstniecības palīdzību akūtā gadījumā;
      2. ģimenes ārsta sniegto veselības aprūpi, tai skaitā vakcināciju pēc normatīvajos aktos plānotā vakcinācijas kalendāra;
   6. sekundārās ambulatorās veselības aprūpes nodrošināšanu, kura ietver:
      1. psihiatrisko palīdzību;
      2. grūtnieču aprūpi;
      3. citu sekundāro ambulatoro veselības aprūpi, kas nepieciešama steidzamības kārtā;
   7. no Epidemioloģiskās drošības likuma izrietošos pasākumus epidemioloģiskās drošības jomā, tai skaitā tuberkulozes ārstēšanai nepieciešamos medikamentus.
2. Tie patvēruma meklētāji, kuri **netiek izmitināti izmitināšanas centrā** vai izmitināšanas telpās, **saņem norīkojumu veikt veselības pārbaudi** ārstniecības iestādē **pie ģimenes ārsta**, kurš sniedz valsts apmaksātus veselības aprūpes pakalpojumus[[2]](#endnote-2):
   1. Šī veselības pārbaude ietver:
      1. aptauju un medicīniskās dokumentācijas izskatīšanu, ja tāda ir pieejama;
      2. vispārējo apskati;
      3. antropometriju;
      4. pārbaudi tuberkulozes noteikšanai;
      5. norīkojumu veikt citus nepieciešamos izmeklējumus, ja tas nepieciešams;
      6. izmeklējumus poliovīrusu klātbūtnes noteikšanai, ja pacients pēdējo 30 dienu laikā izceļojis no poliomielīta skartas valsts;
      7. informēšanu par rīcību saslimšanas gadījumā, iespēju saņemt veselības aprūpes pakalpojumus un ieteicamajiem profilakses pasākumiem.
   2. Pēc pārbaudes veikšanas ģimenes ārstam **jāreģistrē rezultāti** pacienta ambulatorajā kartē un **jāparaksta patvēruma meklētājam izsniegtais norīkojums**, apliecinot, ka veselības pārbaude ir veikta.
3. **Pacientu iemaksas** par patvēruma meklētājiem sniegtiem veselības aprūpes pakalpojumiem **sedz no valsts budžeta līdzekļiem**.
4. Pacienta medicīniskajai dokumentācijai ir jāpievieno dokumenta **kopija, kas apliecina, ka attiecīgā persona ir patvēruma meklētājs**[[3]](#endnote-3).
5. Ja veselības aprūpes pakalpojumi tiek sniegti personai, kurai **nav piešķirts personas kods**, uzskaites dokumenta sadaļā “Personas kods” jānorāda personas koda pirmās sešas zīmes, kas satur informāciju par dzimšanas datiem, un kā septītā zīme jānorāda personas dzimšanas gadsimts – ja 20. gadsimtā (19... gadā), tad raksta – “1”, ja 21. gadsimtā (20... gadā), tad raksta – “2”.
6. Sniedzot veselības aprūpes pakalpojumus patvēruma meklētājam, uzskaites dokumentos jānorāda **pacientu grupa “101”** – “Patvēruma meklētājs, kuram LR Ministru kabineta noteiktajā kārtībā ir izsniegts patvēruma meklētāja personas dokuments vai ārzemnieks, kurš aizturēts Imigrācijas likumā noteiktajā kārtībā”, kā arī citas atbilstošas pacientu grupas.
7. Ģimenes ārstam, sniedzot veselības aprūpes pakalpojumus patvēruma meklētājam, jāņem vērā, ka:
   1. patvēruma meklētājs nepieciešamos primārās veselības aprūpes pakalpojumus saņem kā ģimenes ārsta **pacientu sarakstā nereģistrējusies persona** (īslaicīgais pacients);
   2. uzskaites dokumentos papildusjānorāda **manipulācija “01068”** – “Piemaksa ģimenes ārstam par katra patvēruma meklētāja apmeklējumu”.
8. Sniedzot **zobārstniecības palīdzību akūtā gadījumā** patvēruma meklētājiem, jāņem vērā, ka no veselības aprūpei paredzētajiem valsts budžeta līdzekļiem apmaksā šādu ārstniecību:
   1. Pulpīta gadījumos (nodrošina viena apmeklējuma laikā un turpmāko ārstēšanu rekomendē veikt plānveida kārtībā):
      1. periapikāls rentgens (manipulācijas: 70001; 70050; 70051; 70052);
      2. vietējā anestēzija (manipulācijas: 70901; 70902; 70903; 70904);
      3. vitālā pulpas amputācija (manipulācija: 70319);
      4. atlikušās pulpas pārklāšana ar cinkeigenolu vai cietējošu kalcija hidroksīda pastu (manipulācija: 70319);
      5. kavitātes slēgšana ar pagaidu plombējamo materiālu (manipulācija: 70319);
   2. Periodontīta gadījumos:
      1. rentgena diagnostika (manipulācijas: 70001; 70050; 70051; 70052);
      2. vietējā anestēzija (manipulācijas: 70901; 70902; 70903; 70904);
      3. zoba ekstrakcija un/vai incīzija (manipulācijas: 70401; 70402; 70404; 70405; 70437; 70438; 70440; 70441).
9. Patvēruma meklētājam sniegtos veselības aprūpes pakalpojumus no veselības aprūpes pakalpojumu apmaksai paredzētajiem valsts budžeta līdzekļiem apmaksā tikai gadījumā, ja tos sniegusi ārstniecības persona, kas ir **līgumattiecībās ar Nacionālo veselības dienestu**.
10. Projekta “Informācijas centrs imigrantiem” ietvaros **tulka un tulkošanas pakalpojumi** tiek nodrošināti patvēruma meklētājiem, kā arī iestāžu darbiniekiem(t.sk. medicīnas iestāžu personālam) saziņas nodrošināšanai ar patvēruma meklētājiem. Lai pieteiktu pakalpojumu, jāsazinās ar “Patvērums “Drošā māja”” tulku koordinatoru pa tālr. 28006615 vai e-pastu [tulki@integration.lv](mailto:tulki@integration.lv). Plašāka informācija pieejama šeit: [www.patverums-dm.lv/lv/tulkosanas-pakalpojumi](http://www.patverums-dm.lv/lv/tulkosanas-pakalpojumi).

1. Saskaņā ar Ministru kabineta 2013. gada 17. decembra noteikumu Nr. 1529 “Veselības aprūpes organizēšanas un finansēšanas kārtība” 13.1 punktu. [↑](#endnote-ref-1)
2. Saskaņā ar Ministru kabineta 2017. gada 21. novembra noteikumiem Nr. 686 “Kārtība, kādā veic patvēruma meklētāja veselības stāvokļa pārbaudi un sanitāro apstrādi, kā arī reģistrē to rezultātus”. [↑](#endnote-ref-2)
3. Atbilstoši Ministru kabineta 2016. gada 12. jūlija noteikumiem Nr. 458 “Noteikumi par patvēruma meklētāja personas dokumentu un tā izsniegšanas kārtību” Valsts robežsardzes izsniegta patvēruma meklētāja personas dokumenta kopija. [↑](#endnote-ref-3)